L´Ajuntament es reforça contra la Covid-19 amb 50 treballadors/es dels plans d´Ocupació de la Generalitat
21 desembre 2020

## L´Ajuntament es reforça contra la Covid-19 amb 50 treballadors/es dels plans d´Ocupació de la Generalitat21 desembre 2020Última actualització: 14 juliol 2025

![](../gestion/img/8c67918d186df53f66c6ba7ea26b37a52a5ed81ae4ffa5bf842a68d22e3b878a.jpg)  
  

**L’Alcaldessa de Gandia, Diana Morant**, acompanyada del **regidor de Polítiques Econòmiques i Ocupació, Ferran Martínez**, i de **l’edil de Recursos Humans, José Manuel Prieto**, han donat la benvinguda aquest matí a 50 persones que reforcen el treball que fa l’Ajuntament de Gandia per a combatre les conseqüències de la Covid-19, a través del programa de Foment de l’Ocupació de la Conselleria d’Economia Sostenible. Concretament, els plans Avalem Joves i Avalem Experiència.

Morant ha assegurat que, de nou, l’Ajuntament de Gandia _“agafa el repte del Govern del Botànic i generar aquesta oportunitat per a les persones i per a l’Ajuntament. Es tracta d’un aprenentatge mutu, les nouvingudes adquiriran experiència en el funcionament de l’administració local i el consistori aprendrà de les persones que tenen una mirada externa a l’Ajuntament. Aquesta oportunitat laboral també ve a cobrir una altra de les grans crisis que encara tenim com a societat, que és la laboral”._

Per a Martínez, _“aquestes incorporacions representen, a més a més d’un benefici per a elles, perquè aconsegueixen un lloc de treball, un enorme valor per a l’Ajuntament, ja que anem a poder seguir mantenint serveis bàsics i elementals en aquesta situació de crisi sanitària i econòmica. Per exemple, gràcies a algunes d’elles anem a poder tindre un nivell de vigilància exhaustiva en el mercat i reforçar les gestions informatives a la ciutadania, etc...”._

Un reforç Covid-9 que Gandia i l’Ajuntament necessiten per a combatre els efectes de la Covid-19 en la ciutat. “_Pràcticament en tots els departaments hi haurà un veu nova que ens ajudarà a enfortir les mesures contra la Covid-19”,_ ha informat Prieto.

**Avalem Experiència**

Ajudes dirigides a la contractació de persones desocupades d’almenys  30 anys d’edat, preferentment desocupades com a conseqüència de la conjuntura derivada la COVID 19, per a  la realització d’obres o serveis d’interès general, a l’àmbit de la Comunitat Valenciana.

Les obres o serveis a realitzar han d’estar relacionades amb la conjuntura derivada per la COVID 19, i desenvolupar accions específicament dirigides a prevenir, contindre, pal·liar o mitigar els seues efectes a l’àmbit territorial i competencial de cada entitat beneficiària.

Entitat que convoca: Labora, Servei Valencià d’Ocupació i Formació

Quantia aprovada: 717.573 € (48 persones beneficiades)

Persones destinataris/es: persones desocupades de 30 anys o més inscrites com a demandants d’ocupació a l’Espai Laboral de Gandia. Característiques de les contractacions:

*   6 mesos
*   Jornada completa
*   Contracte d’obra i servei

Relacions de llocs de treball ECOVID-2020:   

*   MANTENIDOR D'EDIFICIS
*   HOSTESSA/AUX. INFORMACIÓ
*   PROFESSORS/MESTRE INFANTIL-PRIM.
*   ORIENTADOR/AGENT IGUALTAT
*   ADMINISTRATIU/VA
*   AJUDANT BIBLIOTECA/EMPLEAT ADM. BIBLIOTECA
*   PERIODISTA
*   DISSENY GRÀFIC
*   TÈC. INFORMADOR TURÍSTIC
*   TÈCNICS INFORMÀTICA GESTIÓ
*   MECÀNIC MTT. I REP. AUTOMOCIÓ
*   PORTAVEUS/AGENTS DE RELACIONS PÚBLIQUES
*   GRAVADOR DE DADES
*   PROGRAMADOR APLICACIONS INFORMÀTIQUES

**Avalem Joves**

Es tracta d’ajudes dirigides per a la contractació de les persones joves, que figuren inscrites en el fitxer del Sistema Nacional de Garantia Juvenil a l’àmbit territorial de la  Comunitat Valenciana, dotant així als beneficiaris dels mitjans humans addicionals que els permeten realitzar actuacions específiques a l’àmbit de les seues competències, proporcionant una major capacitat de resposta davant la conjuntura derivada per la incidència de la Covid-19 en Gandia.

Entitat que convoca: **Labora, Servei Valencià d’Ocupació i Formació,** cofinançats pel Fons Social Europeu a través del Programa Operatiu Regional de la Comunitat Valenciana 2014-2020 (POCV 2014-2020) i el Programa Operatiu d'Ocupació Juvenil 2014-2020 (POEJ 2014-2020).

Quantia aprovada: **77.235,00 €** (2 persones beneficiàries, periodista i professional de Comunicació Audiovisual).

Persones destinataris/es: persones joves d’entre 16 i 29 anys inscrites al Sistema Nacional de Garantia Juvenil. Característiques contractacions:

*   12 mesos
*   Jornada completa
*   Contracte d’obra i servei